Ósios Loukás

**Ósios Loukás** (Όσιος Λουκάς, vanakreeka Ὅσιος Λουκᾶς *Hosios Lukas* 'auline Luukas') on ajalooline müüriga ümbritsetud klooster Dístomo linna lähedal Kreekas Boiootias. See on olulisim Bütsantsi keskperioodi (10.–12. sajandi) kunsti- ja arhitektuurimälestis, kuulub 1990. aastast koos Néa Moní ja Dafní kloostriga UNESCO maailmapärandi nimistusse.

## Ajaloost
Kloostri asutas 10. sajandil kohalik eremiit Luukas Steirisest, kes suri 953. aastal. Juba 944. aastal oli ehitatud üks väike kirik, 1011. aastal kloostrit laiendati.

## Arhitektuur
Ósios Loukási kirik on vanim kompleksis ja ühtlasi ainuke Kreeka südamaal, mille kohta kindlalt teada, et see püstitati 10. sajandil. See tsentraalehitis on ka vanim ristkuppelkiriku näide Kreekas; selle plaan järgib täpselt Konstantinoopoli Lipsi kloostri (tänapäeval Fenâri Îsâ mošee) põhiplaani. Ósios Loukási kiriku seinad on laotud erinevatest materjalidest (*[[opus mixtum]]*), osaliselt tellisest, osaliselt marmorist ja osaliselt muust kivist ning sellel on omapärased pseudokufa kirjast ornamentaalsed mustrid.

Eremiit Luukase ehitatud Jumalaemale pühitsetud kiriku külge on ehitatud teine kirik, hilisem peakirik ehk *[[katholikon]]*, dateeritud aastaisse 1011–1012. *Katholikon* on varaseim näide kuppel-oktogoonil-kirikutüübist, selle naose perimeetrit ümbritsevad kaheksa neljatahulist piilarit. Poolkerakujuline tambuurita kuppel toetub neljale nurgatrompile, mis loovad sujuva ülemineku nelinurkselt ruumilt kuplialusele kaheksanurgale. Kiriku kuubikujulist põhiruumi ümbritsevad igast küljest galeriid ja kabelid.

Peakiriku all on krüpt, millesse pääseb kiriku lõunaküljel asuvast trepikäigust. Krüptis on kolm selgelt eristuvat osa: sissepääsu piirkond, keskne pühamu võlvlae ja apsiidiga, ja kolmes küljes võlvkäigud, mis varasemal ajal olid luude hoiupaigaks.


Hosios Loukas - interior (October, 2014) by shakko 19.JPG|Vaade Jumalaema kiriku kupli suunas
Hosiosloukas25-1.jpg|Kapiteel Jumalaema kirikus
Hosios Loukas Panayia 20091116-1.JPG|Jumalaema kiriku nelitist toetavad sambad
Monastery Hosios Loukas (narthex) - view from South wall 01.jpg|Peakiriku eeskoda, vaade lõunast põhja
Osios Loukas intérieur.jpg|Peakirik, vaade naose keskelt lõuna suunas
Hosios Loukas - interior (October, 2014) by shakko 10.JPG|Teise korruse galerii kaared
Hosios Loukas - interior (October, 2014) by shakko 16.JPG|Katholikoni interjöör apsiidi suunas
GR-osios-loukas-barbara-kap.jpg|Vaade krüpti


## Mosaiigid ja freskod peakirikus
### Põhikorrusel

Hosios Loukas Katholikon (Dome) - Pantocrator 01.jpg|Kristus Kõigevalitseja kujutis kupli freskol
Hosios Loukas (narthex) - center ceiling 02 (October, 2014) by shakko.jpg|Narteksi mosaiik
Hosios Loukas (narthex) - North ceiling - detail 02 (S.John).jpg|Püha Johannes narteksi põhjavõlvikult
Hosios Loukas (narthex) - Ceiling, 2nd arch (S.Mark) 02.jpg|Püha Markus
Hosios Loukas (narthex) - center ceiling - detail 01 (S.Michael).jpg|Püha Miikael
Hosios Loukas (narthex) - East wall, 3rd arch (S.Paul) 01.jpg|Püha Paulus
Hosios Loukas (diakonikon, arch) - Dionysius Areopagite.jpg|Dionysios Areopagita
Hosios Loukas (south cross-arm) - Zacharias by shakko.jpg|Sakarias


### Krüptis

Hosios Loukas Crypt (west groin-vault).jpg|Krüpti fresko läänepoolses võlvikus
Hosios Loukas Crypt (south west groin-vault).jpg|Krüpti fresko lõunapoolses võlvikus
Hosios Loukas Crypt - Doubting Thomas 01.jpg|Krüpti fresko kujutab apostel Toomast puutumas Kristuse haava
Hosios Loukas Crypt (east groin-vault) - Andrew.jpg|Püha Andreas idapoolses võlvikus
Hosios Loukas Crypt (east groin-vault) - Luke.jpg|Püha Luukas samas


## Viited

## Välislingid

* Monasteries of Daphni, Hosios Loukas and Nea Moni of Chios. – unescworldheritage.net